Diari Oficial de la Generalitat Valenciana


Sumari del DOGV 5377, del 30-10-2006 (2006/12999)

ORDE de 4 de setembre de 2006, del conseller de Sanitat, per la qual es modifica l'Orde de 7 de juny de 2006, per la qual es constituïx l'Oficina de Gestió d'Abulcassis de l'Agència Valenciana de Salut.
----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2006/09/04/(2)/dof/vci/html**

### Dades del document

Número de DOGV
:   5377

Data del DOGV
:   30-10-2006

Secció del DOGV
:   I. DISPOSICIONS GENERALS

Número del document
:   2006/12786


Data del document
:   04-09-2006

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * centre mèdic
    * legislació
    * sistema d'informació
    * oficina d'informació

ORDE de 4 de setembre de 2006, del conseller de Sanitat, per la qual es modifica l'Orde de 7 de juny de 2006, per la qual es constituïx l'Oficina de Gestió d'Abulcassis de l'Agència Valenciana de Salut. [2006/12146]  
La Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, crea l'Agència Valenciana de Salut com un organisme autònom, de caràcter administratiu, de la Generalitat, adscrit a la Conselleria de Sanitat, dotat de personalitat jurídica pròpia i plena capacitat per al compliment dels seus fins.  
El Decret 25/2005, de 4 de febrer, del Consell de la Generalitat, d'estatuts reguladors de l'Agència Valenciana de Salut, desplega el que establix la Llei 3/2003, i establix que l'Agència Valenciana de Salut és l'eix de l'organització dels servicis sanitaris públics, que té com a finalitat coordinar totes les entitats administratives amb responsabilitats en el camp de la salut.   
L'Orde de 15 de novembre de 1988, de la Conselleria de Sanitat i Consum, per la qual es regula la Unitat de Documentació Clínica i Admissió dels centres hospitalaris, va crear estes unitats en tots els centres hospitalaris amb la finalitat de garantir un sistema d'informació homogeni, fiable i suficient que possibilite els processos de gestió, elaboració d'indicadors de rendiments i utilització, el control de qualitat assistencial, la confecció d'informació epidemiològica, morbiditat, mortalitat i demanda assistencial.  
L'Orde de 12 de maig de 2005, de la Conselleria de Sanitat, crea els departaments de salut, segons que disposa l'article 22 de la Llei 3/2003, de 6 de febrer, d'Ordenació Sanitària de la Comunitat Valenciana, atenent a la màxima integració dels recursos assistencials, amb l'objectiu de prestar una assistència sanitària i sociosanitària àgil, dinàmica, eficaç i sense barreres i que garantisca en tot moment la referència de les prestacions.  
L'Orde de 7 de juny de 2006, del conseller de Sanitat, constituïx l'Oficina de Gestió d'Abulcassis de l'Agència València de Salut, amb la finalitat de coordinar funcionalment els sistemes i programes integrats en el projecte d'informatització de l'assistència ambulatòria de l'Agència Valenciana de Salut, denominat Abulcassis. S'hi introduïx també la figura del responsable departamental d'Abulcassis amb la funció de facilitar la implantació del sistema d'informació ambulatori. Per a la màxima integració dels recursos en cada departament de salut, es considera necessari emmarcar la labor d'estos professionals en la Unitat de Documentació Clínica i Admissió, estenent l'àmbit d'actuació d'estes a tot el departament.  
Per això i fent ús de les facultats que m'atribuïxen les disposicions finals dels Decrets 25/2005 i 26/2005 de 4 de febrer, del Consell de la Generalitat Valenciana, per mitjà dels quals s'aproven els estatuts reguladors de l'Agència Valenciana de Salut i el Reglament Orgànic i Funcional de la Conselleria de Sanitat, i els articles 35.e) i 71 de la Llei 5/1983, de 30 de desembre, de Govern Valencià:   
DECRETE  
Article únic  
Es dóna una nova redacció a l'article 3 de l'Orde de 7 de juny de 2006, del conseller de Sanitat, per la qual es constituïx l'Oficina de Gestió d'Abulcassis de l'Agència València de Salut, que queda en els termes següents:  
.Les funcions que l'Orde de 15 de novembre de 1988, de la Conselleria de Sanitat i Consum, per la qual es regula la Unitat de Documentació Clínica i Admissió dels Centres Hospitalaris, assigna a estes, s'entendran referides a l'àmbit de tot el Departament de Salut en què s'integra l'hospital a què pertanyen. Els professionals que tenen encomanada la responsabilitat departamental d'Abulcassis s'integraran en la Unitat de Documentació Clínica i Admissió corresponent..  
DISPOSICIÓ DEROGATÒRIA  
Queden derogades totes les normes del mateix rang o d'un rang inferior que s'oposen o contradiguen tot el que s'ha establit per la present norma.  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Generalitat.  
València, 4 de setembre de 2006  
El conseller de Sanitat,  
RAFAEL BLASCO CASTANY


Còpia Permalink ELI